Ixef I- Aḥric azṛayan I- Tasenfyirt-Tusnasɣelt tusna ara izerwen izamulen di tudert tanmettant; ad tekki deg uḥric n tesnimant tanmettit [] ad as-nsemmi tusnasɣelt (seg tegrigit smeton, azmul). Ad aɣ-d-tmel dacu-ten yizmulen, dacu-ten yilugan-nsen. Imi werɛad i d-tennulfa, nezmer ad d-nini dacu ara tili; meɛna tesɛa azref ad tili, amkan-is iban si tura.1 Ɣas akken ur d-yexdim ara tizrawin ɣef taɣult n tusnasɣelt s timmad-is, dacu yemmeslay-d ulamma s tewzel ɣef wudem arutlayan n uzmul Tutlayt d anagraw n yezmulen i d-yessenfalayen tikta, am netta am [] yezmulen iserdasanen, atg. D netta i yesɛan tixxutert ger yinagrawen-a.2 Am akken daɣen tasinẓla i yes-s d-yesbadu azmul asnilsan amesɣal/amesɣul (signifiant/signifi) d nettat ara yuɣalen d taqaɛet akk i tezrawin n tusnasɣelt i d-yettwaxedmen deffir-s almi d ass-a.